อยู่ชั้น G ของ The Mall ท่าพระ หน้าธนาคารกสิกรไทยค่ะ ร้านดูกว้างสะอาด ขนมปังมีให้เลือกเยอะ เดินผ่านแล้วสะดุดกับป้ายโปรโมตครัวซองลาวาที่เพิ่งออกมาใหม่ค่ะ เลยลองซื้อมาชิมซักหน่อย ชิ้นละ 29 บาท มีโปรซื้อ 6 ชิ้นแถม 1 ชิ้น เลยจัดมา1 กล่อง ตอนชำระเงินเหลือบไปเห็นนมที่วางตรงเคาน์เตอร์รูปขวดน่ารักดีค่ะ มีหลายรสทั้งนมจืด นมชาไทย นมเมล่อน นมงาดำ เลยลองนมเมล่อน ขวดละ 49 บาท มีโปร ซื้อนม 1 ขวดแถมขนมปัง 1 ชิ้นแต่ต้องเป็นชิ้นละ 29 บาทนะคะ 

ครัวซองลาวา กัดแล้วไส้ไม่ทะลักไหลเยิ้มแบบในรูป แต่ก็อร่อยดี กรอบนอกนุ่มใน หอมดี มีรสไข่เค็มจางๆ แอบติดใจเลย ส่วนนมเมล่อน หอมเมล่อนดี แต่รสหวานไปนิดนึงค่ะ